Kom en ervaar die ongeëwenaarde belewenis, omring deur 'n rivier, berge en fynbos. Die Mudlark River Front Lodge is 'n plek van natuurskoon, rustigheid en gemak. Geniet 'n verkwikking vir jou siel in hierdie stil wegbreekplek. Ons is slegs 3 uur se ry van Kaapstad af.
Die lodge is op 'n eiendom van 22 hektaar wat deel uitmaak van die Laer Breederivier-bewarea geleë en lê op die rivieroewer, sowat 2 km van die klein kusdorpie, Infanta.
Ons unieke ligging bied pragtige uitsigte oor die breë riviermond, met geen ander ontwikkelings in sig nie. Die lodge front noord en word beskerm teen die heersende seewind. Ons bied 5 ind…
Ons unieke ligging bied pragtige uitsigte oor die breë riviermond, met geen ander ontwikkelings in sig nie. Die lodge front noord en word beskerm teen die heersende seewind. Ons bied 5 individuele slaapkamers elkeen met unieke dekor, 'n en suite-badkamer en privaat dek wat uitkyk oor die rivier.
Ons uitstekende spyskaart is bekend vir sy vars produkte uit die see, rivier en omliggende plase.
Hierdie is een van die beste gebiede in Suid-Afrika om na walvisse te kyk en staan ook bekend as die "walviskleuterskool van Suid-Afrika" (130 walvisse gedurende die sensus van 2009).
Die Breederivier is 'n gewilde visvangplek vir kabeljou, knorhaan en leervis. Ons grens ook aan die De Hoop Mariene-reservaat, 'n wêrelderfenisgebied.
'n Verstommende hoeveelheid voëlsoorte (204 is gelys) kom naby die lodge, rivieroewer en langs die kus voor. Hierdie gebied is ook deel van die Kaapse fynboskoninkryk met sy honderde soorte fynbos en renosterveld.
Ons beskik oor roeibote en kano's. Maklike staproetes, voëlkyk, begeleide visvang- en bootritte op die rivier sorg vir groot vermaak. Die rivier word ook gebruik vir windseil.
Gaste wat na Mudlark Rivier Front Lodge gekyk het, het ook belangstelling getoon in die volgende lekke plekke:
Breederiviermond, Infanta, 6666, Wes-Kaap